INFORMAČNÁ POVINNOSŤ PREVÁDZKOVATEĽA O SPRACÚVANí OSOBNÝCH ÚDAJOV oprávnených zástupcov, kontaktných osȎb A osôb podieľajúcich sa na plnení zmlúv na strane dodávateľOV PREVÁDZKOVATEĽA

podľa Článkov 13 a 14 Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov   
(ďalej len „**Nariadenie**“)

Dovoľujeme si Vás informovať o podmienkach spracúvania Vašich osobných údajov.

Dodávateľom Prevádzkovateľa (ďalej len „**Dodávateľ**“) sa na tento účel rozumie akákoľvek osoba, ktorá dodáva Prevádzkovateľovi práce, tovar, alebo služby bez ohľadu na to, ako je označená v príslušnej dodávateľskej zmluve, alebo v objednávke (zhotoviteľ, poradca, poskytovateľ služby a pod.).

Táto informácia sa Vás týka, ak ste fyzická osoba – podnikateľ, ktorý je Dodávateľom Prevádzkovateľa, alebo zastupujete Dodávateľa napr. ako štatutárny orgán, splnomocnený zástupca, kontaktná osobu na účely plnenia zmluvy, alebo osoba podieľajúca sa na plnení zmluvy uzavretej medzi Dodávateľom a Prevádzkovateľom. V uvedených prípadoch ste „**Dotknutou osobou**“ podľa Nariadenia.

1. Kto je prevádzkovateľom VašiCH osobnýCH údajoV?

Prevádzkovateľom Vašich osobných údajov je:obchodná spoločnosť **Veolia Energia Slovensko, a.s., sídlom Einsteinova 21, 851 01 Bratislava alebo niektorá z jej dcérskych spoločností uvedená na stránke *https://vesr.sk/sk/ochrana-osobnych-udajov*, ktorej Dodávateľ dodáva práce, tovar alebo služby**.

(ďalej len „**Prevádzkovateľ**“).

1. PRE AKÝ ÚČEL BUDÚ VAŠE OSOBNÉ ÚDAJE SPRACÚVANÉ

Účelom spracúvania Vašich osobných údajov je najmä riadenie dodávateľských vzťahov Prevádzkovateľa a výkon z nich vyplývajúcich práv a povinností.

Pôjde konkrétne o :

plnenie zmluvy t.j. výkon práv a plnenie zmluvných povinností Prevádzkovateľa vo vzťahu k Dodávateľovi,

komunikácia Prevádzkovateľa a Dodávateľa,

výkon práv a plnenie zmluvných povinností Prevádzkovateľa vo vzťahu k zákazníkom Prevádzkovateľa, alebo iným obchodným partnerom,

Účel spracúvania môže tiež vyplynúť z platnej legislatívy (poučenie o pravidlách BOZP, dokumentovanie pracovných úrazov, overenie legálneho zamestnávania, kontrolná činnosť).

1. NA AKO PRÁVNOM ZÁKLADE PREVÁDZKOVATEĽ Vaše údaje spracúva?

Vaše osobné údaje spracúvame:

podľa čl. 6 ods. 1 písm. f) Nariadenia na základe oprávneného záujmu Prevádzkovateľa,

podľa čl. 6 ods. 1 písm. b) Nariadenia nakoľko je to nevyhnutné pre plnenie zmluvy, ktorej zmluvnou stranou je na strane objednávateľa Prevádzkovateľ a na strane Dodávateľa Vy ako fyzická osoba – podnikateľ, príp. je to nevyhnutné pre vykonanie opatrení pred uzatvorením zmluvy na Vašu žiadosť,

podľa čl. 6 ods. 1 písm. c) Nariadenia v rámci plnenia povinností Prevádzkovateľa vyplývajúcich z platnej legislatívy (napr. poučenie o pravidlách BOZP, dokumentovanie pracovných úrazov, kontrolná činnosť).

Prevádzkovateľ potrebuje v nevyhnutnej miere spracúvať aj Vaše osobné údaje, nakoľko medzi Vami a Dodávateľom existujú väzby a bez spracúvania Vašich osobných údajov by Prevádzkovateľ nebol schopný riadne a efektívne vykonávať svoju podnikateľskú činnosť a realizovať zmluvu s Dodávateľom.

1. OPRÁVNENÝ ZÁUJEM PREVÁDZKOVATEĽA

Oprávneným záujmom Prevádzkovateľa na spracúvanie osobných údajov je výkon jeho podnikateľskej činnosti a dosahovanie účelov uvedených vyššie.

V tejto súvislosti Prevádzkovateľ s náležitou starostlivosťou posúdil proporcionalitu oprávnených záujmov Prevádzkovateľa a záujmov a základných práv a slobôd dotknutých osôb.

1. Aké osobné údaje o Vás spracúvame?

Spracúvame nasledovné kategórie Vašich osobných údajov:

bežné údaje v súlade s § 78 ods. 3 zákona č. 18/2018 Z. z. o ochrane osobných údajov a o zmene a doplnení niektorých zákonov, ako titul, meno, priezvisko, pracovné zaradenie, osobné alebo zamestnanecké číslo zamestnanca, organizačný útvar, miesto výkonu práce, telefónne číslo, adresa elektronickej pošty na pracovisko a identifikačné údaje Vášho zamestnávateľa.

v prípade osôb podieľajúcich sa na plnení zmluvy tiež údaje o ich odbornej spôsobilosti, údaje potrebné na kontrolu plnenia povinností legálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, v znení neskorších predpisov, údaje súvisiace s plnením povinností v oblasti BOZP podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, v znení neskorších predpisov (údaje z prezenčných listín z poučení o pravidlách BOZP, ochrany životného prostredia a ochrany pred požiarmi, výsledky testov na alkohol a omamné látky, fotodokumentácia preukazujúca porušenie pravidiel BOZP, údaje týkajúce sa pracovných úrazov na pracovisku Prevádzkovateľa)

v prípade členov štatutárnych a kontrolných orgánov údaje v rozsahu výpisu z obchodného registra,

v prípade zastupovania Dodávateľa na základe poverenia alebo plnej moci aj údaje splnomocnenej osoby alebo poverenca a podpisujúcej osoby uvedené na plnej moci/poverení; u osôb, ktorých podpis bol úradne osvedčený tiež údaje uvedené na osvedčovacej doložke,

iné údaje, len v nevyhnutnom rozsahu pokiaľ je ich spracúvanie nutné na realizáciu dodávateľských zmlúv Prevádzkovateľa a ďalšie účely uvedené v bode 4. tejto Informačnej povinnosti.

1. Po akú dobu budeme spracúvať vaše osobné údaje?

Vaše osobné údaje spracúvame počas trvania zmluvného vzťahu s Dodávateľom a ďalej ich uchovávame dovtedy, kým je to nevyhnutné na účely, na ktoré sa osobné údaje spracúvajú. Pri uchovávaní osobných údajov sa riadime osobitnými predpismi, ktoré nám stanovujú lehoty uloženia a/alebo základnými zásadami ohľadom uchovávania a likvidácie osobných údajov podľa Nariadenia, najmä zásadou minimalizácie uchovávania.

1. Z akých zdrojov tieto informácie pochádzajú?

Osobné údaje, ktoré o Vás spracúvame, pochádzajú spravidla od Vášho zamestnávateľa, alebo od inej osoby, ktorá je Dodávateľom, prípadne priamo od Vás ako dotknutej osoby. Osobné údaje nám boli poskytnuté pri rokovaní o uzavretí zmluvy, v zmluve alebo sme ich získali v priebehu jej plnenia (napr. údaje získané pri výkone kontroly, na ktorú máme právo podľa dodávateľských zmlúv).

1. Kto je príjemcom osobných údajov

Vaše osobné údaje poskytujeme v odôvodnených prípadoch a iba v nevyhnutnom rozsahu týmto kategóriám príjemcov:

Spoločnosti C-Shop spol. s r.o, ktorá poskytuje spoločnostiam skupiny Veolia Energia Slovensko služby v oblasti nákupu a ďalším spoločnostiam personálne a majetkovo prepojeným v rámci skupiny Veolia na účely koncernového riadenia, administrácie a poskytovania podporných služieb,

našim odberateľom, klientom, iným dodávateľom a ďalším zmluvným partnerom, s ktorými spolupracujeme pri výkone našej podnikateľskej činnosti, napr. dodávateľom informačných technológií, poskytovateľom kuriérskych alebo poštových služieb a pod.,

iným subjektom v prípadoch, kedy nám právo alebo povinnosť poskytnutia Vašich osobných údajov ukladajú právne predpisy, alebo ak je to nutné na ochranu našich oprávnených záujmov (napr. verejným obstarávateľom, súdom, Polícií a pod.).

1. Aké máte práva pri spracovaní Vašich osobných údajov?

právo na prístup k osobným údajom v rozsahu podľa čl. 15 Nariadenia – môžete nás požiadať o prístup k osobným údajom, ktoré o Vás spracúvame. Prevádzkovateľ poskytne aj kópiu spracúvaných osobných údajov.

právo na opravu podľa čl. 16 Nariadenia – môžete požiadať o opravu nepresných alebo nekompletných osobných údajov, ktoré sú o Vás spracúvané.

právo na výmaz podľa čl. 17 Nariadenia - môžete požiadať, aby Prevádzkovateľ vymazal Vaše osobné údaje, ak máte za to, že už nie sú potrebné na dosiahnutie určeného účelu spracúvania, alebo že spracúvanie je protiprávne.

právo na obmedzenie spracúvania podľa čl. 18 Nariadenia - môžete Prevádzkovateľa požiadať, aby obmedzil spracúvanie Vašich osobných údajov, ak je splnená niektorá z podmienok podľa Nariadenia.

právo na prenosnosť údajov podľa čl. 20 Nariadenia – v prípadoch predpokladaných Nariadením máte právo získať osobné údaje, ktoré sa Vás týkajú, a ktoré ste poskytli Prevádzkovateľovi, v štruktúrovanom, bežne používanom a strojovo čitateľnom formáte s tým, že týmto právom nesmú byť nepriaznivo dotknuté práva a slobody iných osôb

právo vzniesť námietku podľa čl. 21 Nariadenia – môžete kedykoľvek vzniesť námietku proti spracovaniu Vašich osobných údajov u Prevádzkovateľa z dôvodov spočívajúcich v konkrétnej situácii spracúvania Vašich údajov pokiaľ sú Vaše osobné údaje spracúvané na základe oprávneného záujmu, prípadne za účelom priameho marketingu, vrátane profilovania

Uvedené práva máte právo uplatniť u Prevádzkovateľa prostredníctvom kontaktov uvedených v záhlaví tohto dokumentu.

Popri tom máte tiež právo podať sťažnosť u dozorného orgánu, ktorým je Úrad na ochranu osobných údajov Slovenskej republiky, Hraničná 12, 820 07 Bratislava 27, [statny.dozor@pdp.gov.sk](mailto:statny.dozor@pdp.gov.sk).

Verzia 2, aktualizácia 04.05.2022